गोदान दिल्ली : गोदान दिल्लीआव आसामनि मोन द' हीरिसाफोरा मिरु सरकारनि नखर मनट्राजों सावरायज्लायनाया सुक्रबाराव जोबनानै थाङो आरो मोजां फिथाइ मोनैआव मोन द' हारिसाफोरनि दैदेगिरिफोरा Schedule Tribe  ( ST ) बिमुं होयैनि सायाव गोजोन्नाय गोयै फोरमायो । मेल जोबनायनि उनाव हादोरसाफोरनि नखर मनट्री किरेन रिजिजुआ बुङोदि - " मिरु सरकारा गोख्रों नोजोरजों नायगासिनो दं आरो जों मोनफ्रोमबो ST नि दाथायफोरखौ नायबिजिरगासिनो बेखायनो बे खामानिआ थालांगासिनो दं " सुक्रबारनि मेला गोनांमोनदि , मरान , मटक , कछ राजबंसि , टाय अहम , चुटिया , आरो टी - ट्रायब गासै मोन द' हारिसाफोरा गोबां ओनसोलफोराव Schedule Tribe ( ST ) नि दाबि खालामनानै गोबां समफोराव धरना होबोगासिनो दं । मिरु सरकारनि नखर मावख'नि नेहाथारि राजिब गौबा थाफानाय मेल जोबनाय लोगो लोगो मोन द' हारिसाफोरनि दैदेनगिरिफोरा Schedule Tribe ( ST ) बिमुं होनायखौ गोबाव खालामगासिनो दं होन्ना गोजोन्नाय गोयै फोरमाइदों । " मिरु सरकारा ओरैनोसो रायज्लायदों । बिथांमोनहा जोंनि जेबो खोथाखौ गोसो होआखै " होन्ना हारिसाफोरनि दैदेनगिरि अतुल बराया बुङो । " BJP सरकारा फैगौ बिसायख'थिआव मेथाय खोनासंनो लुबैदों , बिथांमोनहा जेब्लायबो आसामनि सुबुंफरोनि सेन्टिमेनटजों गेलेयो " होन्नानै बिथाङा बुंबावो । दैदेनगिरिफोरा बुङोदि फैगौ सावरायज्लायनाया गाहाय मनट्री आरो गिबि मनट्रीनि थाखोआव जानांगौ होन्ना बुङो । बिथांमोनहा फैगौ घरना होनायखौ 30 जुलाइआव गोदान दिल्लीआव लागोन होन्ना फोरमायो । 
मिरु सरकार आरो मोन द' हारिसाफोरजों सावरायज्लायनाया जाफुंसारासै